Joonas Lyytinen | Helsingin vihreät » Kuntavaalit
Etusivu » Ehdokkaat » Joonas Lyytinen
Olen 40-vuotias tutkimusjohtaja ja tietojärjestelmäasiantuntija Helsingissä. Olen naimisissa ja kahden Etelä-Afrikasta adoptoidun alakouluikäisen pojan isä. Viime vuoden aikana perheeseemme kuului myös syyrialainen turvapaikanhakija, jonka kotimajoittajina toimimme. Kuluvan vaalikauden aikana olen toiminut Helsingissä liikuntalautakunnan jäsenenä ja kaupunginhallituksen tietotekniikkajaoston varajäsenenä.
Jokainen lapsi ansaitsee kiinnostavan ja innostavan liikuntaharrastuksen vanhempien varallisuudesta, asuinpaikasta ja harrastuneisuudesta riippumatta. Kaupungin liikuntatoimen pitää edistää sellaisten liikuntapalvelujen tuottamista, jotka ovat taloudellisesti kaikkien saavutettavissa ja tarjoavat vähemmän tavoitteellisia liikkumisen muotoja perinteisten liikuntaseurojen tarjoaman kilpaurheiluun tähtäävän harjoittelun rinnalle.
Kaikessa kaupunkilaisiin vaikuttavassa päätöksenteossa pitää ottaa liikkuminen ja sen houkuttelevaksi tekeminen huomioon. Tutkimusten mukaan tiiviit ja joukko- ja kevyen liikenteen varaan rakennetut kaupungit pitävät ihmiset fyysisesti aktiivisina ja terveempinä.
Ehdokasnumero: 674
Ammatti/nimike: filosofian maisteri, tutkimusjohtaja
Luottamustoimi: liikuntalautakunnan jäsen, kaupunginhallituksen tietotekniikkajaoston varajäsen
Twitter-nimi: @joonasl
Instagram-nimi: joonasl
Kotisivut: http://www.lyytinen.fi
Kiinnostuksen aiheet: Liikunta ja harrastusmahdollisuudet, Maahanmuuttajien kotouttaminen, Yhdenvertaisuus
Anuriikka Luotola